Na temelju članka 55. Zakona o radu („Narodne novine“ broj 93/14, 127/17), članka 215. Zakona o socijalnoj skrbi (“Narodne novine“ broj 157/13, 152/14, 99/15, 52/16, 16/17 i 130/17), Odluke Ministarstva za demografiju, obitelj, mlade i socijalnu politiku KLASA: 112-06/18-01/17, URBROJ:519-04-3-1-1/2 -18-13 i Uputi o mjeri pripravništva upućenoj ustanovama socijalne skrbi KLASA: 112-06/18-01/17, URBROJ:519-04-2-1-2/1-18-14, članka 35. Statuta Centra za socijalnu skrb Požega, KLASA: 012-01/15-01/01, URBROJ: 2177-30-06/21-15-1 od 12. ožujka 2015. godine, ravnatelj Centra za socijalnu skrb Požega objavljuje

JAVNI NATJEČAJ

za zapošljavanje pripravnika na određeno vrijeme – 12 mjeseci putem mjere za stjecanje prvog radnog iskustva – pripravništvo – 1 izvršitelja

1. diplomirani socijalni radnik/ica, diplomski sveučilišni studij socijalnog rada ili socijalne politike – 1 izvršitelj

Uvjeti:

Na natječaj se mogu javiti osobe bez staža osiguranja u traženoj obrazovnoj razini, prijavljene u evidenciji nezaposlenih osoba pri Hrvatskom zavodu za zapošljavanje i kod kojih ne postoji zapreka iz članka 213. stavak 1. Zakona o socijalnoj skrbi („Narodne novine“) broj 157/13, 152/14, 99/15, 52/16, 16/17 i 130/17).

Uz prijavu kandidati su dužni priložiti:

* životopis
* presliku osobne iskaznice
* presliku diplome
* elektronički zapis, odnosno potvrdu o podacima evidentiranim u matičnoj evidenciji

 Hrvatskog zavoda za mirovinsko osiguranje (ne starije od dana objave natječaja)

* potvrdu Hrvatskog zavoda za zapošljavanje iz koje je vidljiva prijava u njihovoj evidenciji ( ne starije od dana objave natječaja ),
* uvjerenje o nekažnjavanju (ne starije od mjesec dana).

Kandidati koji ostvaruju pravo prednosti pri zapošljavanju prema posebnim propisima, dužni su se u prijavi za natječaj pozvati na to pravo, priložiti sve dokaze o ispunjavanju tih uvjeta (rješenja, odluke, ugovore, uvjerenja, evidencijski list Hrvatskog zavoda za zapošljavanje), kako bi pod jednakim uvjetima ostvarili pravo prednosti u odnosu na ostale kandidate). Urednom prijavom smatra se prijava koja sadržava sve podatke i priloge navedene u javnom natječaju. Podnošenjem prijave na natječaj kandidati daju suglasnost Centru za socijalnu skrb Požega da kao voditelji zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka. Za kandidate koji ispunjavaju sve formalne uvjete iz natječaja i čije su prijave potpune i pravovremene, biti će provedena prethodna provjera znanja pisanim testiranjem i intervjuom. Ako kandidat ne pristupi prethodnoj provjeri znanja, smatrat će se da je povukao prijavu na javni natječaj. Izvorišne osnove provjere znanja su: Zakon o socijalnoj skrbi („Narodne novine“ broj: 157/13, 152/14, 99/15, 52/16, 16/17, i 130/17), Obiteljski zakon („Narodne novine“ broj 103/15), Zakon o općem upravnom postupku („Narodne novine“ broj 47/09) i Zakon o udomiteljstvu („Narodne novine“ broj 47/09). O mjestu i vremenu testiranja kandidati će biti pravovremeno obaviješteni putem Web stranice Centra za socijalnu skrb ili putem elektroničke pošte ili telefona.

Prijave se podnose u roku od 8 dana od dana objave u Narodnim novinama s naznakom »Za javni natječaj – pripravništvo“ na adresu: Centar za socijalnu skrb Požega, Dr. Filipa Potrebe 2, 34 000 Požega.

Nepotpune i nepravovremene prijave neće se razmatrati.

O rezultatima natječaja kandidati će biti pismeno obaviješteni.

Centar za socijalnu skrb Požega